钦定古今图书集成/明伦汇编/人事典/第031卷 > 颜氏家训 > 《七十初度漫赋二十六韵》王稚登
## 钦定古今图书集成/明伦汇编/人事典/第031卷 > 颜氏家训 > 《七十初度漫赋二十六韵》王稚登

“忆上蓬莱殿，曾仇石室书。史臣陪出入，丞相借吹嘘。
故国归来早，长安不可居。为园栖曲巷，种柳拂清渠。”
西县琴声静，南邻树影疏。庭驯得食鸟，池跃放生鱼。
抱膝吟《梁父》，无心赋《子虚》。鄙人荆五羖，醒士楚三闾。
白鸟相忘久，青蝇肯舍诸。浅衷同扑满，傲骨类籧篨。
汉纪偷桃旧，豳风剥枣初。秋山当几席，春酒满园庐。
“大斗劳为寿，新诗赖起予。自惭同袜线，何以报璠玙。
浚邑干旄骑，炖煌钟鼓车。高僧遗巾拂，名妓进衣袽。
丹指枫将变，黄知菊渐舒。何当飨敝帚，不可赖耕锄。
花落从堆积，云来不扫除。每开池上酌，频摘雨中蔬。
王猛贫扪虱，公孙老牧猪。陨霜嗟狱气，蔽日愤刑馀。
殿上谁扳槛，屏前罢引裾。终朝游汗”漫，岂但梦华胥。
中圣曾无计，求仙焉所如。桃花流水渡，愿作武陵渔。